36. þing Alþýðusambands Norðurlands fór frama á Illugastöðum um síðustu helgi og voru 74 fulltrúar frá öllu Norðurlandi sem sátu þingið , Félag verslunar og skrifstofufólks átti 10 fulltrúa á þinginu . Fjölmargir gestir mættu á þingið og voru með erindi . Gréta Bergrún Jóhannesdóttir , doktorsnemi við Háskólann á Akureyri , fjallaði um jafnréttisviðhorf og samfélagslegáhrif í minni byggðarlögum . Óðinn Elísson , hrl. hjá Fulltingi , fjallaði um muninn á slysatryggingum skv. kjarasamningi eða skaðatryggingum . Valdimar O. Hermannsson , sveitarstjóri á Blönduósi , fjallaði um gagnaver Borealis Data Center á Blönduósi . Finnur Birgisson , fulltrúi Gráa hersins , ræddi stöðu eldri fólks í þjóðfélaginu og fjallaði um fyrirhugaða málsókn Gráa hersins gegn íslenska ríkinu vegna tekjutenginga / skerðinga í lífeyriskerfinu . Drífa Snædal , forseti ASÍ , fjallaði um verkalýðsmál og leiddi umræðu inn í panel sem formenn stéttarfélaga á þinginu ásamt henni voru í . Ný stjórn AN var kosin á þinginu en í henni eru Vigdís Edda Guðbrandsdóttir , frá Samstöðu , sem var kosin formaður AN , Anna Júlíusdóttir , frá Einingu-Iðju , sem verður varaformaður stjórnar og Guðný Grímsdóttir , frá Framsýn , sem verður ritari stjórnar . Varamenn í stjórn eru Bjarki Tryggvason , frá Öldunni – stéttarfélagi , Svala Sævarsdóttir , frá Verkalýðsfélagi Þórshafnar , og Trausti Jörundarson , frá Sjómannafélagi Eyjafjarðar . Eftirfarandi ályktun um lífeyrismál var svo samþykkt samhljóða á þinginu : 36. þing Alþýðusambands Norðurlands krefst þess að samspil lífeyrissjóða launafólks og lífeyris almannatrygginga verði tekið til gagngerrar endurskoðunar . Liður í því gæti verið að hækka almenna frítekjumarkið . 1 Ávinningurinn af sparnaðinum , sem tryggja átti áhyggjulaust ævikvöld , rennur þess í stað að stærstum hluta í ríkissjóð . 1 Skerðingarhlutföll eru fengin með því að bera saman tölur frá reiknivél TR . Miðað er við einstakling sem býr einn .